Aalborg Kommune har politianmeldt affaldsselskabet IF Recycling.

Store skyer af røg stod den 12. november ind over Aalborg og Nørresundby, da firmaet IF Recyclings affaldsdepot stod i flammer. Nu har Aalborg Kommune politianmeldt firmaet, fordi de ikke lever op til kommunens miljøgodkendelse. - Firmaet IF Recycling har ikke efterlevet vilkårene for den godkendelse, de har, fortæller miljøchef i Aalborg Kommune, Michael Damm. Firmaet har affaldsdepot på Gasværksvej i Aalborg, og i kommunens miljøgodkendelse står der listet, hvilke typer affald, der på opbevares der. Men IF Recycling har ikke kunne bevise, at de lever op til de gældende miljøkrav. De har fået til den 31. december til at få orden i forholdene, men det kan de ikke nå. Derfor er de blevet politianmeldt.